**Irodalmi totó ínyenceknek 2014.**

**Szerelmek a magyar irodalomban**

Leadási határidő: április 7. 24 óra

A megfejtéseket  pekh@csokonaimk.hu vagy a neditnek@gmail.com (tárgy: irodalmi toto) címre küldhetik el, vagy személyesen (21 óráig)  leadhatják a Pestújhelyi Közösségi Ház recepcióján. (1158 Budapest, Szűcs István u. 45. Telefon: 410-7168.)

Eredményhirdetés: 2014. április 11-én, 18 órakor a Költészet napi műsoron.

**Kitöltő neve:**

Címe:

Telefonszáma:

E-mail címe:

**1.** „Imádlak, és még szeretni sem hagyod magad. Hisz értelek én, tudom, hogy mit gondolsz. De tévedsz! Teljesen helytelenül látsz! Helytelenül látod a „J- ügyet” is. Igen, ez van… Inkább volt… De nem úgy, ahogy gondolod! Szeretlek! Téged szeretlek! És Terajtad kívül minden csak játék! Küldök egy verset is néked Édes! Kíváncsi vagyok, hogy mit szólsz hozzá. Ellopott percekben, zűrben írom hetek óta már. Egy kicsit bocsánatkérés is ez a harmadik eclogáért.”(levél a 2. munkaszolgálatból)

*Mi a vers címe, amit Radnóti Miklós 1942. februárjában küld feleségének?*

1. Októbervégi hexameterek

2. Levél a hitveshez

X. Tétova óda

Kihez íródott a Harmadik ecloga?

***2****. Kiről mintázta Krúdy az Aranykéz utcai szép napok Rozáliáját?*

1.Spiegler Arabelláról

2. Várady Regináról

X. Várady Zsuzsáról

Mikor jelent meg az elbeszélésfüzér?

***3.****Mikor született ez a levél?*

„Maga édes legutolsó buja - fogcsikorgató reszketéssel olvastam a levelét - magáé voltam, mire a végére értem. Jöjjön, jöjjön, a magáé vagyok régen, minden porcikámmal. Szemérmetlen vagyok, nem szégyellem. Maga tett azzá..."

1910-es évek vége

1920-as évek közepe

1930-as évek eleje

Ki írja kinek a fenti sorokat?

***4***. „Mert szerelmes vagyok magába. Utálatos, kikent, hencegő boltoslegény, szerelmes vagyok magába, mint egy kutya, és most vége, mert nekem van eszem és erőm. Én magát megvetem, és lenézem és gyűlölöm - és addig még csak ment a dolog, amíg csak tetszett, de én már öreg vagyok, és most beleszerettem magába, és most meg akarok szabadulni magától, és kilököm magát, és férjhez megyek a Siposhoz, mégpedig rögtön, és egy napot se várok, mert különben elzüllök maga miatt. Nekem van egy kis pénzem és ez a házam és ez a panzióm, és harminchat éves vagyok, és magának egy vasa sincs, és komisz és huszonhárom éves, és szemtelen és csinos, és feleségül akar venni egy gazdag majmot. És minden hiába, ha én meg nem mentem magamat, én ismerem magamat, én csupa temperamentum vagyok: az lesz a vége, hogy könyörögni fogok, hogy ne nősüljön meg, és beleharapok a nyakába és leöntöm vitriollal és megszúrom a konyhakéssel, de mégse engedem nősülni, és akkor itt állok, és vagyok egy jómódú vén majdmitmondtammicsoda, akinek van egy fiatal szeretője és akkor maga minden nap meg fog engem verni, és én akkor fel fogom akasztani magamat. Ez az egész, édes fiam, semmivel se több, se kevesebb.”- Idézet az Üvegcipő című színmű első felvonásából.

*Kiről mintázta Adél alakját az író?*

1. Varsányi Irénről

2. Fedák Sáriról

X .Darvas Liliről

Mikor és hol halt meg az író?

***5****. Kiről írta Kosztolányiné Harmos Ilona a következő sorokat?*

„Az az érzésem, hogy Pádi halálával annak az egynek örült, hogy hátat fordíthatott az egész irodalmi bagázsnak. Nem harcias, nem féltékeny. Mi, akik csaknem valamennyien ugrásra készen, kinyújtott karmokkal állunk egymással szemben, őt sohase bántottuk, ő sohasem bántott egyőnket sem.

1. Lichtmann Anna

2. Tóth Eszter

3. Molnár Eszter

Ki volt „Pádi”, és mikor halt meg?

***6****. Ki volt az az írófeleség, akitől mikor megkérdezték, miért csap patáliát férje félrelépései miatt, amikor ő maga sem hűséges, ezt válaszolta: „Elég gyalázat, hogy tűri, én nem tűröm.”*

1.Fedák Sári

2.Böhm Aranka

X. Harmos Ilona

Hány évig tartott a házaspár ”kegyetlen játéka”?

***7****. Részlet Kassák Lajos Simon Jolánhoz írt egyetlen verséből:*

” Milyen kegyetlenül egyedül lennék
ha az asszony nem menetelne oldalamon.
Végtelen hála
és dicséret
a szerelméért.
Olyan volt ő
mint a jótétemény maga
mint egy virágos kert illata
mint az a valótlan kéz
amely olykor olykor
mély álomba merített
mint az az ajándék
amit nem kértem soha
és boldoggá tett ha megérkezett.”

*Mikor írta Kassák a verset?*

1. 1919-ben, mikor mindketten felgyógyultak a spanyolnáthából

2. Megismerkedésük után 20 évvel, mikor feleségül vette Jolánt

X. 25 évvel Jolán halála után

Mi a vers címe?

***8.*** *Kihez írta Boncza Berta az alábbi sorokat?*

„Maga okos, jó és mindenen túl és messze élő szabad ember. Nem fogja pestin érteni – a levél íróját és akarását. Csendre, igaz, tiszta baráti szóra van szükségem és bár semmi formaságos jogom nincsen magát zavarni magammal, tegye lehetővé, hogy megkapjam a csendet, és az igaz baráti szót Magától, aki az egyetlen, kit ezen a beteg svihák és szomorú Pesten halknak és igaznak és tisztának érzek.”

1. Babits Mihályhoz

2. Ady Endréhez

X. Márffy Ödönhöz

Hány évesen halt meg Csinszka, aki megihlette Adyt, Babitsot, Móriczot, Márffyt és Rippl-Rónait?

***9.*** *Ki írta és kinek?*

"Maga szerencsétlen, tájékozatlan lúd, ha én magát még egyszer meglátom az erkélyén szenvelegni, ha maga még egyszer csak egyetlen izenetet, levelet, apróhirdetést vagy csak jelt is ad vagy jelet elfogad az én szerencsétlen, haláltól és öregségtől - sajnos joggal - rettegő, gyönge jellemű uramtól, akkor én magát a nyílt utcán, a fia szeme láttára összeverem, mint egy haszontalan, rossz és ostoba dögöt, de az is lehet, hogy lelövöm, mint valami veszett kutyát…”

1. Halmos Ilona Radákovics Máriának

2. Fedák Sári Darvas Lilinek

X. Török Sophie Boncza Bertának

Mikor született a levél?

***10.***„Három közös alkotás őrzi az együtt s néha egymás ellen végigküzdött évtizedek eredményét. De akármilyen szép a család, jelentős a mű, legcsodálatosabb alkotásunk mégis: a viszonyunk… A te vetélytársad nem egy másik nő volt, hanem az Ideál, a Szerep. Nem illettünk össze, egy kapcsolat erejét, gyengéjét nem az mutatja meg, hogy mennyire rángatják, hanem hogy mekkora rángatás nem képes elszakítani.”

*Ki a fenti sorok szerzője?*

1. Mikszáth Kálmán

2. Vay Sándor

X. Németh László

Kihez szólnak a sorok?

***11****. Kiről szól a történet?*

Személyes érzelmeit csak egyszer tárta fel mások előtt. Egy nemzetközi írókonferencián Jeruzsálemben járt, ahol a szünetben néhányan elmentek megnézni a siratófalat. „Megérinthetem?” – kérdezte kísérőjétől. – „Tudod, Szerb Antal helyett.”

1. Bálint Klára

2. Nemes Nagy Ágnes

X. Polcz Alaine

Ki volt Szerb Antal felesége?

***12****. Ki írta az alábbi sorokat*

„Én sose hittem, hogy van ilyen, kinevettem, aki azt írta vagy állította, jöhet az életben olyan pillanat, amikor egy másodperc töredékére megáll forgásában a világ, s hirtelen megváltozik minden – velem akkor ez történt. Csak álltam, néztem rá; és minden sejtem azt mondta, én erre az emberre vártam egész életemen át… hárítottam el a házassági ajánlatokat, én ennek az ismeretlennek a kedvéért születtem.”

1. Szabó Magda

2. Török Sophie

X. Lesznai Anna

Kiről szólnak a fenti sorok?

***13****. Ki írta a verset, amelynek egy részletét idézzük?*

Nagy éjszakámat én álmodom teli
élőkkel, tiszta szívekkel, s álmodva-szállva
forgunk majd a termékenység csillag-terében -
gyere velem táncolni a halálba.

Irgalmatlan az idő, rideg szelében
gurulnak óriás glóriák sápadtra-válva.
De az én védtelen arcom fényessége el nem múlik -
gyere velem táncolni a halálba.

1. Rab Zsuzsa

2. Szécsi Margit

X. Kaffka Margit

Mi a vers címe?

**13+ 1**. *Ki a múzsája az alább idézett versrészletnek?*

„Csak azt tudom, hogy társra sose várt
az én szívem s lettél egyszerre társa,
elvéve tőle életet s halált,
hogy visszaadd másféle ragyogásra;
hol bennem erdő volt: dúvad- s madár-had
hazátlan csörtet villámtűz elől;
és kunyhóm összedől,
ha benne otthonod meg nem találtad.”

1. Károlyi Amy

2. Szántó Piroska

X. Illyés Gyula

Mi a vers címe?